หมดวาระ
เผลอเดี๋ยวเดียว ประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย
27 มิ.ย. 2558

เผลอเดี๋ยวเดียว ประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) ก็จะหมดวาระในเดือน ก.ย.นี้
อีกไม่กี่เดือนจะไปแล้ว ดันมีเสียงนกเสียงกา ลือว่าคลังเล็งจะปลดเลขาฯ คปภ. เพราะไม่ทำงานเชิงรุก ทำงานแบบสโลว์ไลฟ์ ทั้งที่ธุรกิจประกันต้องเผชิญการแข่งขันสูงรับเออีซีเหมือนธุรกิจอื่น
สปาย 008 ฟังแล้วค่อนข้างแปลกใจ เพราะอีก 3 เดือน เลขาฯ คปภ.ก็หมดวาระ ต้องพิจารณากันใหม่ว่าจะส่งใครมาดูแลงานด้านประกันภัยและประกันชีวิต และช่วงที่เลขาฯ ประเวชอยู่ในตำแหน่ง มีการปิดบริษัทประกันอ่อนแอเพียบ ถือว่ามากกว่าเลขาฯ คปภ.ทุกคนเลย อย่างนี้ไม่เชิงรุกก็ไม่รู้จะว่ายังไงล่ะครัช